is en en is id is is is is is is pt en is en is is is is is pt en is en en en fa en en en is is en en en is is hu is is az is is is en
Er fólk í alvörunni svona illt? - Lilja Þorsteinsdóttir
Athugasemdir við fréttir sem þessa gera mig alltaf leiða. Ég veit vel að sumir eru að trölla og reyna að hrista upp í fólki sér til gamans, en ég er hrædd um að ansi margir séu hreinlega að meina þetta. Hér er verið að fjalla um alvarlega veikan mann sem á ekki neina von á aðstoð í heimalandinu en mögulega væri hægt að hjálpa honum hér. Ég veit ekkert um úrræði fyrir einhverfa á Íslandi og ímynda mér að þau séu fjársvelt eins og flest önnur álíka úrræði fyrir veikt fólk hérna, EN, maðurinn á samt meiri möguleika á aðstoð hér en í Albaníu og er þá ekki mannúðlegra að veita fjölskyldunni hæli og hjálpa þeim eftir bestu getu?
Það eru alltaf sömu rökin sem koma fram við svona fréttir. Hvers vegna eigum við að hjálpa öðrum þegar við getum ekki hjálpað okkur sjálfum nógu vel? Tja, ég veit ekki, hvers vegna á maður að hjálpa fólki yfirhöfuð og ekki bara hugsa um rassgatið á sjálfum sér endalaust? Hvers vegna ætti ég að gefa nágrannanum að éta ef hann er að svelta en ég hef sjálf bara efni á pulsum?
Og líka, því við getum ekki hjálpað öllum þá eigum við þá ekki að hjálpa neinum? Mjög vinsæl rök. “Þá koma bara allir hingað”. Nei, það er ekki alveg svoleiðis.
Ég rekst oft á Íslendinga sem tala um útlendinga sem “þetta fólk” og dregur það í einhverja dilka í ný-rasismastíl. “Ég er ekki rasisti EN…”. Það er kannski auðveldara að hugsa um “þetta fólk” sem eitthvað annað en “venjulegt” og frábært íslenskt fólk svo það sé auðveldara að neita þeim um hæli í fyrirheitna Íslandinu af mannúðarástæðum.
Ég er enginn róseygður hippi úr Dýrunum í Hálsaskógi þar sem allir verða að vera vinir, bara þoli ekki svona mannvonsku. Sennilega komin á einhvern lista núna og verð aldrei forstjóri Útlendingastofnunar.
CategoriesLífið, Stjórnmálin, Uncategorised TagsFurðuummæli, hættiðiessu, ísland best í heimi?, nýrasismi, rasismi
Leave a Reply Cancel reply
Your email address will not be published. Required fields are marked *
Previous PostPrevious Að ganga eða ekki ganga? Þar koma S-merktu lyfin inn.
Next PostNext Tilvonandi vinnuveitendur mínir athugið
Follow lilja.th on Snapchat!
DIY pizzuofn í garðinn
Falcon að lenda – Svo hrikalega cool
Tilvonandi vinnuveitendur mínir athugið
Er fólk í alvörunni svona illt?
110% leiðin Aftur í nám arava bakstur bakverkur Bjarni Ben brauð candy crush cravings Crazy cat lady dachshund david deitnæt Doddson Dreptu mig ekki úr þreytu drum&bass DV Dóra Elísa facebook fml Furðuummæli hausverkur hryggikt kaffi kjarninn lygalaupur Minn innri jafnarðarmaður deyr nauðsynjavörur netsía smetsía simponi sækó súrdeig takk bjarni takk sigmundur vanhæf ríkisstjórn WTF Ég á líf á heilanum árshátíð ævintýri ég er samt ekki ólétt ísland best í heimi? ógeð óæskilegt úglönd
Hér er hlekkur á lágkolvetnabloggið (low carb / keto) mitt. Það er á ensku.
Proudly powered by WordPress